section_heading: Radnja
paragraph_text: U međuvremenu na postaji Farpoint zapovjednik Riker, pilot poručnik La Forge, liječnica Crusher i njen sin Wesley čekaju dolazak Enterprisea.<br> Zapovjednik Riker tijekom svog posjeta upravitelju postaje, Groppleru Zornu, primjećuje da se na stolu upravitelja pojavila posuda s jabukama koje tu nije bilo maloprije, no upravitelj ga uvjerava da je posuda tu bila cijelo vrijeme. Kasnije tijekom razgovora s liječnicom Crusher ponovo se dešava nešto slično, no njihovu raspravu o tome prekida La Forge obavještavajući ih da se pojavio Enterprise, ali samo glavni trup, bez diska, i da kapetan traži da se Riker odmah javi na brod.